Vi har haft TDC bredbånd i 7 år i vores nuværende bolig (og i 5 år i den tidligere), og da vi bor på landet lige uden for Toftlund, så kan TDC ikke levere det vi betaler for, da vi har dårlig netforbindelse!! Vi har ml. 2,8 og 3,8 MB forbindelse, afhængig af tidspunkt på dagen, selvom vi betaler for 8 MB! Men TDC har ingen problemer med at fakturere os den fulde pris.

Nu er jeg blevet så træt af det, at jeg vil skifte til en anden leverandør. I den forbindelse er jeg inde på TDC's hjemmeside for at tjekke diverse, og kan så se, at vi kan få 40/10 MB bredbånd (hvis de ellers kunne levere det) til ca. samme pris, som vi betaler for vores nuværende TDC Duo Basic, kr. 837 pr. kvartal + 9,75 for at sende en regning????!!! Dvs. at TDC selvfølgelig ikke oplyser deres trofaste kunder om, at de kan tilbydes en bedre og billigere løsning, end den nuværende. Dårlig forretningsmoral.  TDC er en notorisk elendig virksomhed, som altid har udvist den allerstørste arrogance over for kunderne. Og de gør ALT for at sikre sig, at man IKKE kan komme i kontakt med andre end kundeservice (hvis man ikke dør af alderdom i løbet af ventetiden). Man kan IKKE komme i kontakt med nogen form for ledelse i TDC - velsagtens fordi der ikke findes en eneste reel leder i virksomheden?? TDC har altid KUN haft PROFIT for øje.
Det var IKKE gået i andre sammenhænge,  at man skal betale fuld pris for en vare, når man kun modtager en del af varen?!

Vi bor i Syd Energi's område, og har mulighed for at tilslutte os fibernettet. Men hvis man tjekker Trustpilot vurderingerne vedr. Stofa, så skal man være mere end almindelig dum, hvis man skifter til Stofa...!

Kan det virkeligt være rigtigt, at Danmark er plastret til med talentløse internetudbydere i 2014, og at man ikke har en reel mulighed for at vælge en seriøs udbyder? Det korte svar er ja!
Der mangler en lovgivning på området som sikrer, at alle danskere kan kræve hurtigt internet. Der er ingen tvivl om, at det kommer i løbet af en kort årrække. Indtil da, må vi nøjes med skruppelløse firmaer som TDC og Stofa. Når der kommer reel konkurrence i fremtiden, er jeg ret overbevist om, at de nævnte firmaer kan dreje nøglen om, for så vil folk flygte fra dem.


SVAR TIL TDC d. 13. maj:

Hej Martin J.

Tak for dit svar.

Det er fint, at du oplyser mig en mailadresse, så I kan - som jeg tolker det - give mig et godt tilbud:
Det kan jeg af gode grunde ikke bruge til meget, da båndhastigheden som sagt er elendig hvor jeg bor. Der har været teknikerbesøg flere gange, uden at det har hjulpet en disse. Der har været overvågning på vores linie - uden at det har hjulpet. Faktum er, at vores netadgang ryger stort set hver dag kl. 16.00 (??!!), og igen ved 18-tiden. Åbenbart dér hvor folk har tid til at gå på nettet - og det kan jeres net tilsyneladende ikke håndtere...
Der går så op til et kvarters tid, før vi kan koble os på nettet igen. Det får mig op i det røde felt hver gang det sker, og nu gider jeg ikke bøvle med TDC mere.

I fht. til at give jeres trofaste kunder et godt tilbud, kunne I jo f.eks. skrive tilbuddet på kvartals-fakturaen, nu hvor I alligevel tager kr. 9,75 for at fremsende den. Elektronisk vel at mærke!

Jeg er glad for, at jeg ikke sidder i din stol, og skal besvare alle disse elendige anmeldelser;
men jeg forstår ikke, at ledelsen i TDC ikke kan se den røde tråd i anmeldelserne, og én gang for alle beslutter sig for aktivt at ændre det, så I kan slippe af med jeres skamskudte ry??
Det virker som om, at TDC lever i sin egen lille boble, mens den øvrige verdens virksomheder kæmper for at skaffe sig det bedste ry og de bedste anmeldelser, da det betyder kunder og kroner i kassen!
Måske skulle ledelsen prøve at tage en rundtur på internettet, og søge på f.eks.
- trustpilot.dk
- tripadvisor.dk
- booking.dk
- trivago.dk
osv.osv., for så vil de opdage, at folk i 2014 stiller krav til deres produkt, og at hammeren falder prompte, når produktet fejler....

Blot et godt råd.

Mvh. Michael M.